b'\n_START_ARTICLE_\nLinda Hofstad Helleland\n_START_SECTION_\nBakgrunn, utdanning og yrkeskarriere\n_START_PARAGRAPH_\nHelleland har avgangseksamen fra Adolf \xc3\x98iens skole fra 1997 og studier i medievitenskap, statsvitenskap og sosiologi fra NTNU 1998\xe2\x80\x932000, statsvitenskap fra H\xc3\xb8gskolen i Molde fra 2005 og diverse kurs fra BI. I yrkeslivet har hun erfaring som servit\xc3\xb8r og deretter pleieassistent, inntil hun ble fast m\xc3\xb8tende vararepresentant p\xc3\xa5 Stortinget i 2001.\n_START_SECTION_\nPolitisk karriere\n_START_PARAGRAPH_\nHun var medlem av Kl\xc3\xa6bu Unge H\xc3\xb8yres arbeidsutvalg 1995\xe2\x80\x931998, medlem av S\xc3\xb8r-Tr\xc3\xb8ndelag Unge H\xc3\xb8yres arbeidsutvalg 1996\xe2\x80\x931997, ungdomssekret\xc3\xa6r i S\xc3\xb8r-Tr\xc3\xb8ndelag Unge H\xc3\xb8yre 1997\xe2\x80\x931998, formann i S\xc3\xb8r-Tr\xc3\xb8ndelag Unge H\xc3\xb8yre 1998\xe2\x80\x931999, medlem av Trondheim bystyre 1999\xe2\x80\x932001 og organisasjonssekret\xc3\xa6r i Unge H\xc3\xb8yre 2000\xe2\x80\x932001. Hun var 1. vararepresentant til Stortinget fra S\xc3\xb8r-Tr\xc3\xb8ndelag 2001\xe2\x80\x932009, og m\xc3\xb8tte fast for B\xc3\xb8rge Brende 2001\xe2\x80\x932005. Helleland m\xc3\xb8tte igjen fast etter at Brende i 2008 ble innvilget permisjon fra vervet som stortingsrepresentant. I 2009 ble Helleland valgt inn p\xc3\xa5 Stortinget p\xc3\xa5 eget mandat. Helleland var ellers leder i H\xc3\xb8yres Kvinneforum 2004\xe2\x80\x932010, 1. nestleder i S\xc3\xb8r-Tr\xc3\xb8ndelag H\xc3\xb8yre 2005\xe2\x80\x932008, informasjons- og presser\xc3\xa5dgiver for H\xc3\xb8yres stortingsgruppe 2007\xe2\x80\x932008 og leder i S\xc3\xb8r-Tr\xc3\xb8ndelag H\xc3\xb8yre 2008\xe2\x80\x932009. Fra 2012 er hun igjen 1. nestleder i S\xc3\xb8r-Tr\xc3\xb8ndelag H\xc3\xb8yre._NEWLINE_16. desember 2015 ble hun kulturminister i Regjeringen Solberg._NEWLINE_20. november 2016 ble hun valgt til visepresident i World Anti-Doping Agency, etter at hun slo den tidligere danske justisminsisteren Brian Mikkelsen og franske Val\xc3\xa9rie Fourneyron i kampen om \xc3\xa5 bli Europas kandidat.'